钦定古今图书集成/明伦汇编/闺媛典/第373卷 > 《汉制考》 > 《追师副编》
## 钦定古今图书集成/明伦汇编/闺媛典/第373卷 > 《汉制考》 > 《追师副编》

《追师副编》：

〈注〉副之言覆，所以覆首为之饰，其遗象若今步繇矣，服之以从王祭祀，编编列发为之，其遗象若今假紒矣，服之以桑也。〈疏〉汉之步繇，谓在首之时，行步繇动。此据时目验，以晓古至今，去汉久远，亦无以知之矣。“假紒”，亦是郑之目验，以晓古至今，亦不知其状也。　《续汉·舆服志》：“皇后入庙，步摇，以黄金为山题，贯白珠，桂枝相纠，八爵九华，熊虎赤罴，天鹿辟邪，南山豊大特六兽。”　《东观汉记》：“章帝诏东平王苍，以光烈皇后假髻、帛巾各一，衣一箧”遗王。